̑е, нескве́рне, безнача́льне, неви́диме, непостижи́ме, неизслѣ́диме, непремѣ́нне, непобѣди́ме, неисче́тне, неѕло́биве гдс̑и, єди́нъ имѣ́яй безсме́ртіе, во свѣ́тѣ живы́й непристу́пнѣмъ, сотвори́вый нб҃о и зе́млю, и мо́ре, и вся̂ созда̂нная на ни́хъ:пре́жде є́же проси́ти, всѣ̂мъ прошє́нія подава́яй!̀ мо́лимся и тебѐ про́симъ, влд̑ко чл҃вѣколю́бче, ѻц҃а̀ гдс̑а и бг҃а и сп҃са на́шегѡ іи҃са хрс̑та̀, на́съ ра́ди человѣ́кѡвъ и на́шегѡ ра́ди сп҃се́нія сше́дшагѡ съ нб҃съ, и воплоти́вшагѡся ѿ дх҃а ст҃а́гѡ и мр҃і́и приснодв҃ы и пресла́вныя бцд̑ы:и́же пе́рвѣе у́бѡ словесы̀ учя̀, послѣди́ же и дѣ́лы показу́я, єгда̀ сп҃си́тельную стра́сть претерпѣ̀, подадѐ на́мъ подписа́ніе смирє́ннымъ и грѣ̂шнымъ и недостѡ́йнымъ рабѡ́мъ твои̂мъ, мѡльбы̀ приноси́ти тебѣ̀, въ вы́и и колѣ́нъ преклоне́ніихъ, ѡ свои́хъ грѣсѣ́хъ и ѡ людски́хъ невѣ́дѣніихъ:са́мъ, многомлс̑тиве и чл҃вѣколю́бче, услы́ши ны̀, во́ньже а́ще де́нь призове́мъ тя̀, изря́днѣе же въ де́нь се́й пятдеся́тный, во́ньже, по вознесе́ніи гдс̑а на́шегѡ іи҃са хрс̑та̀ на нб҃са̀ и сѣдѣ́ніи ѡдесну́ю тебє̀ бг҃а и ѻц҃а̀, низпосла̀ ст҃а́го дх҃а на ст҃ы̂я своя̂ уч҃нкѝ и апс̑лы, и́же и сѣ́де на єди́номъ коегѡ́ждо и́хъ, и испо́лнишася всѝ неистощи́мыя бл҃года́ти єгѡ̀, и глаго́лаша язы̂ки ины́ми вели̂чія твоя̂, и прореко́ша